Drumul anevoios spre vaccinare: Când merge platforma, nu mai sunt locuri, iar când găsești loc, nu mai e ser.
Peste 30.000 de doze de vaccin anti COVID au fost date ieri. Cei care gestionează campania se așteptau la mai mulți adepți ai teoriilor conspirației decât la doritori de vaccin.
Peste 30.000 de doze de vaccin anti COVID au fost date ieri. Intră aici și cele de rapel. Puțin peste o mie. Deci, se poate! Dar, nu e garantat că minunea va ține măcar 3 zile. Când le ies socotelile oficialilor, cade platforma STS. Când merge platforma, nu mai sunt locuri la vaccinare. Când găsești loc, nu mai e ser. E din ce în ce în ce mai clar că cei care gestionează campania se așteptau la mai mulți adepți ai teoriilor conspirației decât la doritori de vaccin.Sunt oameni care abia așteaptă să-și reia viața normală prin singura metodă pe care comunitatea medicală mondială a găsit-o până la această oră. Rămân, totuși, întrebări:Care va fi ritmul zilnic de vaccinare în etapa a doua? Când și câți dintre românii eligibili în această etapă, vor fi vaccinați? Când vor fi imunizați profesorii și se vor deschide școlile în siguranță? Care este calendarul exact al imunizărilor pentru cei care lucrează în transporturi și alimentație publică? Și cine răspunde și cum pentru rateurile date de platforma STS?